Um langt skeið hefur verið unnið að ritun Sögu Akraness af Gunnlaugi Haraldssyni þjóðháttafræðingi . Ýmsum finnst ritunin hafa tekið langan tíma og verið kostnaðarsöm án þessa að stafur hafi komist á prent . Bæjarstjórn Akraness hefur jafnan orðið við því að bæta við fjárveitingum til verksins án þess að því fylgdi mikil umræða eða bókun í bæjarstjórn . Á bæjarstjórnarfundi í vikunni sem leið brá þó öðru við og ljóst að farið er að reyna talsvert á langlundargerð bæjarstjórnar . Karen Jónsdóttir formaður bæjarráðs lagði fram eftirfarandi bókun á bæjarstjórnarfundinum : „ Í rúm 10 ár hefur núverandi sagnaritari þegið greiðslur frá Akraneskaupstað , samtals að upphæð 73.337.692 kr. miðað við uppreiknaða vísitölu , fyrir það eitt að rita sögu Akraneskaupstaðar . Þau tæp fjögur ár sem ég hef setið hér sem bæjarfulltrúi hafa verið gerðir í það minnsta þrír samningar um verklok .